Καιρός ήταν να αρχίσουν οι συνομιλίες. Είχαν τεθεί στην ημερήσια διάταξη το 2011, όταν οι Βρυξέλλες και η Ουάσιγκτον ζήτησαν από τις αντίστοιχες εμπορικές ομάδες τους να εξερευνήσουν πως θα μπορούσε να είναι μια συμφωνία. Η εκκίνηση όμως δόθηκε στα σοβαρά μόλις πριν από τρεις εβδομάδες, όταν η ΕΕ και οι ΗΠΑ χρησιμοποίησαν τη σύνοδο κορυφής της G8 στο Lough Erne, στη Βόρεια Ιρλανδία, για να ανακοινώσουν ότι η Ουάσιγκτον θα φιλοξενήσει τον πρώτο γύρο των συνομιλιών. Ο βρετανός πρωθυπουργός χαιρέτισε τις συζητήσεις ως «τη μεγαλύτερη διμερή εμπορική συμφωνία στην ιστορία».